**KRITÉRIUM NA VYHODNOTENIE PONÚK A**

**PRAVIDLÁ UPLATŇOVANIA KRITÉRIA NA VYHODNOTENIE PONÚK**

**Kritérium na vyhodnotenie ponúk:**

**Celková cena za dodanie požadovaného predmetu zákazky vyjadrená v EUR bez DPH (ďalej len „Cena“) s váhou 90% (90 bodov)**

**Lehota dodania núdzových /pohotovostných napájacích systémov v dňoch (ďalej len „lehota dodania núdzových /pohotovostných systémov s váhou 10 % (10 bodov)**

Cena je definovaná ako súčet súčinov jednotkových cien (JC) a počtu jednotlivých položiek podľa hárku „štruktúrovaný rozpočet“ v prílohe č. 2 súťažných podkladov. **Hodnota, ktorá bude predmetom hodnotenia je uvedená v bunke G9 hárku „štruktúrovaný rozpočet“ prílohy č. 2 súťažných podkladov.** Ceny sa predkladajú s presnosťou na 2 desatinné miesta.

Navrhovaná lehota dodania nesmie byť dlhšia ako lehota uvedená v bode 8 súťažných podkladov.

**Ponuky sa vyhodnotia podľa jednotlivých kritérií.**

Hodnotenie Ceny:

Maximálny počet 90 bodov sa pridelí ponuke uchádzača s najnižšou Cenou. Pri ostatných ponukách sa počet bodov určí úmerou, t. j. počet bodov sa určí ako podiel najnižšej navrhovanej Ceny a navrhovanej Ceny príslušnej vyhodnocovanej ponuky prenásobený maximálnym počtom bodov 90 za toto kritérium. Počet bodov sa zaokrúhli na 2 desatinné miesta.

Hodnotenie lehoty dodanianúdzových /pohotovostných napájacích systémov:

Dni sa predkladajú s presnosťou na celé čísla.

Maximálny počet 10 bodov sa pridelí ponuke s najkratšou lehotou dodania núdzových /pohotovostných napájacích systémov. Pri ostatných ponukách sa počet bodov určí úmerou, t.j. počet bodov sa určí ako podiel najkratšej navrhovanej lehoty dodania núdzových /pohotovostných napájacích systémov a navrhovanej lehoty príslušnej vyhodnocovanej ponuky prenásobený maximálnym počtom 10 bodov pre toto kritérium. Počet bodov sa zaokrúhli na 2 desatinné miesta.

Upozornenie: Pre účely hodnotenia ponúk podľa kritéria lehota dodania Núdzových / pohotovostných napájacích systémov nebude zohľadňovaný návrh na plnenie tohto kritéria väčší ako 60 dní a menší ako 30 dní. Tzn., že uchádzač návrh na plnenie kritéria lehota dodania Núdzových / pohotovostných napájacích systémov môže byť v intervale od 30 do 60 dní. Návrh na plnenie kritéria lehota dodania Núdzových / pohotovostných napájacích systémov väčší ako 60 dní znamená nesplnenie požiadaviek na predmet zákazky. Návrh na plnenie kritéria menší ako dní ako 30 dní bude pre účely hodnotenia ponúk upravený na 30 dní. V elektronickom formuláre na vypĺňanie návrhu na plnenie kritéria lehota dodania Núdzových / pohotovostných napájacích systémov v systéme JOSEPHINE nie je možné vyplniť hodnotu menšiu ako 30 a väčšiu ako 60.

Pri každom uchádzačovi sa počty bodov, ktoré získal na jednotlivé kritériá, spočítajú.

Pri vyhodnotení bude zostavené poradie ponúk úspešnosti ponúk. Ponuky budú zoradené podľa výšky počtu (súčtu) bodov za jednotlivé kritériá. Na prvom mieste poradia sa umiestni tá ponuka, ktorá bude mať najviac bodov sa všetky kritériá. Úspešným sa stane uchádzač, ktorého ponuka bude mať najviac bodov sa všetky kritériá.

**V prípade rovnakých návrhov na plnenie predmetného kritéria, t.j. rovnakej celkovej ceny viacerých uchádzačov, ako aj rovnakej ceny pre položku č.1 Technologický kontajner ISO 20" obsahujúci dieselgenerátor + automatický rozvádzač + príslušenstvo, kedy nie je možné určiť úspešného uchádzača, budú vyzvaní tí uchádzači, medzi ktorými je potrebné určiť úspešného uchádzača, aby v lehote nie kratšej ako dva pracovné dni upravili svoje cenové ponuky, prípadne potvrdili ich aktuálnu výšku. Úspešným sa stane uchádzač, ktorého cenová ponuka bude nižšia. Tento postup sa môže aj opakovať. Verejný obstarávateľ počas plynutia lehoty na úpravu cenovej ponuky neotvorí doručený návrh. Túto skutočnosť je možné jednoducho overiť prostredníctvom systémových logov, ktoré automaticky generuje informačný systém a ktorý je k dispozícii kontrolným orgánom*.***

**Návrh na plnenie kritérií**

Uchádzač vyplní hárok „štruktúrovaný rozpočet ceny“ v prílohe č. 2 súťažných podkladov a predloží ho v ponuke a zároveň vyplnení ceny položiek v elektronickom ponukovom formulári v systéme JOSEPHINE. Ceny a dni v elektronickom ponukovom formulári v systéme JOSEPHINE a ceny a dni v hárku „štruktúrovaný rozpočet ceny“ v prílohe č. 2 súťažných podkladov musia byť samozrejme rovnaké. V prípade rozdielu platia údaje uvedené v elektronickom ponukovom formulári v systéme JOSEPHINE.